ปัตตานีสั่งเข้มพบสิ่งผิดปกติจัดการได้เลย
ปัตตานี-7 เม.ย.48นายเชิดพันธ์ ณ สงขลา ผู้ว่าราชการจังหวัดปัตตานี เปิดเผยว่า ขณะนี้ตนได้สั่งการให้เพิ่มความรัดกุมในการรักษาความปลอดภัย หากพบสิ่งของหรือบุคคลต้องสงสัยในจุดใด ให้ดำเนินการได้ตามความเหมาะสม ส่วนกรณีที่เกิดเหตุการณ์หลายจุด ในอำเภอสายบุรี จังหวัดปัตตานี เมื่อคืนวันที่ 6 เมษายน 2548 คนร้ายน่าจะต้องการแค่สร้างสถานการณ์ เพราะจากการตรวจ สอบความเสียหาย พบว่าไม่รุนแรง โดยอาศัยลงมือในช่วงสับเปลี่ยนกำลังในพื้นที่ ก่อนหน้านี้ เมื่อเวลา 06.30 น. วันที่ 7 เมษายน 2548 ขณะที่นายธนพจน์ เลิศครสาร อายุ 36 ปี ลูกจ้างชั่วคราวโรงพยาบาลปัตตานี ขับรถจักรยานยนต์ออกจากบ้านพักเลขที่ 517 หมู่ที่ 4 ตำบลปุโละปุโย อำเภอหนองจิก จังหวัดปัตตานี ไปทำงานที่โรงพยาบาลปัตตานี เมื่อมาถึงหมู่ที่ 5 ตำบลตำบลปุโละปุโย มีคนร้าย 2 คน ขบรถจักรยานยนต์ตามประกบยิง ด้วยปืนพกสั้น 9 มิลลิเมตร 2 นัด แต่ไม่เข้าเป้า เป็นเหตุให้รถจักรยานยนต์ของนายธนพจน์ เสียหลักล้มลงข้างทาง เป็นเหตุให้นายธนพจน์ได้รับบาดเจ็บจากบาดแผลที่เกิดจากร่างกายครูดไปกับพื้นถนน จนแขนขาถลอกปอกเปิกและไหล่หลุด ทั้งนี้ เมื่อคืนวันที่ 6 เมษายน 2548 มีคนร้ายไม่ทราบจำนวนก่อเหตุลอบวางเพลิง ลอบวางระเบิด โรยเรือใบ ตัดต้นไม้ ปล้นปืนชุดรักษาความปลอดภัยหมู่บ้านหลายจุด ในพื้นที่อำเภอสายบุรี จังหวัดปัตตานี จุดแรก คนร้ายเผายางรถยนต์รอบศาลาที่พักผู้โดยสารที่บ้านเจาะกือแย หมู่ที่ 3 ตำบลตะบิ้ง อำเภอสายบุรี จุดที่สอง เผายางรถยนต์บนถนนสาย 42 ระหว่างจุดตรวจมะนังดาลัม - สามแยกดาลอ หมู่ที่ 2 ตำบลละหาร อำเภอสายบุรี จุดที่สาม เผายางรถยนต์บนถนนสายกะลาพอ - ทุ่งยางแดง บ้านกะลูแป หมู่ที่ 8 ตำบลเตราะบอน อำเภอสายบุรี จุดที่สี่ ลอบวางเพลิงโรงเรียนบ้านจะเข้ หมู่ที่ 2 ตำบลแป้น อำเภอสายบุรี เสียหายเล็กน้อย เพราะชาวบ้านช่วยดับเพลิงได้ทัน จุดที่ห้า เผายางรถยนต์บนถนนสายบ้านเจาะกือแย - บ้านโต๊ะบาลา ตำบลกะดุนง อำเภอสายบุรี จุดที่หก คนร้าย 3 คน เข้าปล้นปืนชุดรักษาความปลอดภัยหมู่บ้าน บ้านสะบือเระ หมู่ที่ 4 ตำบลบือเระ อำเภอสายบุรี แต่ชาวบ้านไหวตัวทัน คนร้ายจึงหลบหนีไปโดยไม่ได้ปืน จุดที่เจ็ด คนร้ายตัดต้นไม้ขวางถนน และโรยเรือใบ บนถนนสายตะบิ้ง - บ้านหนำคอก หมู่ที่ 1 ตำบลตะบิ้ง จุดที่แปด พบวัตถุต้องสงสัยบนสะพานข้ามแม่น้ำสายบุรี หมู่ที่ 1 ตำบลปะเสยาวอ อำเภอสายบุรี จุดที่เก้า พบวัตถุต้องสงสัยหน้าโรงเรียนบ้านบางเก่า หมู่ที่ 2 ตำบลบางเก่า อำเภอสายบุรี ต่อมา พ.ต.อ.สมศักดิ์ วรรณวรรค ผู้กำกับการสถานีตำรวจภูธรอำเภอสายบุรี นำกำลังตำรวจและทหารไปตรวจสอบ ปรากฏว่าเป็นกล่องเปล่าไม่มีวัตถุระเบิดทั้ง 2 จุด 
ปัตตานี -7 เม.ย.48 นายเชิดพันธ์ ณ สงขลา ผู้ว่าราชการจังหวัดปัตตานี เปิดเผยว่า ขณะนี้ตนได้สั่งการให้เพิ่มความรัดกุมในการรักษาความปลอดภัย หากพบสิ่งของหรือบุคคลต้องสงสัยในจุดใด